id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id ms id id id id id id id id it ms id id id id id en ms id id ms id id id id cs ms id sl ms id ms id id ms id ms id id ms id id ms uz ms ms id id ms ms ms ms ms id id id id id en la id ms id ms tr ms ms id id ja id id ms ms id id id en ms ms en en en en en en id id id id id en id id jv ms id id it es id id en id ms ms ms ms ms ms
Tercekik Tulang Ikan Semasa Makan? Cuba 11 Petua Ini, Berkesan!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Selain Kepal Nasi, Ini 11 Petua Boleh Cuba Jika Tercekik Tulang Ikan!
Ditulis oleh Asyikin Md Isa Disemak pada 18 minit lalu
Disemak secara perubatan oleh Panel Perubatan Hello Doktor
Tercekik tulang ikan secara tidak sengaja adalah perkara biasa untuk terjadi semasa sedang menikmati makanan. Pun begitu, tulang ikan yang tersangkut pada tekak boleh menyebabkan kesakitan dan ketidakselesaan.
Jangan bimbang, Hello Doktor ada cara untuk membantu anda mengatasi keadaan tersebut. Ayuh teruskan pembacaan anda.
Untuk mendapatkan lebih banyak info tentang Kesihatan, sila dapatkannya di sini.
Apa rasanya tercekik tulang ikan?
Jika terdapat tulang ikan yang tersekat pada tekak, ia pastinya mengundang ketidakselesaan. Anda juga mungkin akan mengalami gejala berikut:
Rasa kesemutan atau tercucuk-cucuk pada tekak
Sakit tajam di tekak
Bengkak pada bahagian tekak
Kesukaran menelan atau aktiviti menelan menyakitkan
Tercekik tulang ikan? Ini cara untuk mengeluarkannya
Sebelum melakukan pemeriksaan doktor, anda mungkin ingin mencuba beberapa rawatan di rumah ini untuk mengeluarkannya.
Kedengaran aneh, tetapi marshmallow mungkin apa yang anda perlukan untuk mengeluarkan tulang daripada tekak.
Kunyah marshmallow sekadar untuk melembutkannya, kemudian telan dalam satu tegukan besar. Bahan melekit dan bergula boleh mencengkam tulang dan membawanya ke dalam perut.
Petua ini merupakan amalan turun-temurun yang paling biasa dilakukan oleh kebanyakan daripada kita jika tercekik tulang ikan.
Apa yang perlu dilakukan adalah dengan mengepal nasi sehingga membentuk bola bersaiz sederhana besar – ikut kesesuaian mulut, okay? Kemudian, telan perlahan-lahan agar tulang yang tersekat pada tekak akan turun ke dalam perut.
Minyak zaitun adalah pelincir semula jadi. Jika terdapat tulang yang tersekat pada tekak, cuba telan 1 atau 2 sudu besar minyak zaitun.
Minyak ini seharusnya dapat melapisi tekak dan tulang itu sendiri, menjadikannya lebih mudah untuk anda menelan atau batuk bagi mengeluarkannya.
Seperti marshmallow, pisang juga dikatakan boleh membantu ‘memegang’ tulang dan menariknya ke dalam perut.
Ambil sepotong besar pisang dan tahannya di dalam mulut untuk tempoh sekurang-kurangnya 1 minit – ini bagi memberikan ia peluang untuk menyerap air liur. Kemudian telan dalam satu tegukan besar.
Minuman soda berkarbonat juga boleh dijadikan sebagai cara untuk menyingkirkan tulang yang tersekat pada tekak.
Ini kerana apabila soda memasuki perut, ia akan membebaskan gas. Gas-gas ini akan membantu menghancurkan tulang dan membina tekanan yang boleh mengeluarkannya.
6. Roti dan air, kaedah boleh dicuba jika tercekik tulang ikan
Roti yang dicelup dalam air adalah antara tip boleh dicuba untuk mengeluarkan makanan tersekat pada tekak anda.
Caranya dengan merendam sekeping roti dalam air selama seminit, kemudian ambil sepotong besar dan telan keseluruhannya. Kaedah ini meletakkan berat pada tulang dan menolaknya ke bawah.
7. Roti dan sapuan mentega kacang
Tidak suka untuk mencicah roti dengan air? Tidak mengapa. Anda boleh mencuba roti yang disapu dengan mentega kacang pula. Ia berfungsi untuk ‘menangkap’ tulang ikan dan menolaknya ke dalam perut.
Gigit roti yang telah disapukan mentega kacang dalam saiz sebesar yang anda mampu dan biarkan ia mengumpul kelembapan di dalam mulut sebelum menelannya sekali gus. Pastikan terdapat segelas air berdekatan anda!
8. Batuk dengan kuat
Batuk adalah mekanisme pertahanan pertama badan untuk melindungi daripada kelainan pada tekak dan saluran pernafasan. Ia akan menghasilkan kuasa udara yang kuat untuk mengeluarkan benda asing pada saluran pernafasan seperti tulang ikan.
Jadi jika merasakan terdapat tulang yang melekat, anda harus membenarkan refleks batuk ‘menunjukkan kehebatannya’. Ia boleh membantu melepaskan tulang pada tekak dan menyebabkan kelegaan serta-merta.
9. Milkshake atau smoothie pekat
Minuman pekat seperti milkshake atau smoothie boleh membantu menolak tulang yang tersekat pada tekak – terutamanya jika diteguk dengan kuat.
Minuman ini mempunyai kelebihan tambahan iaitu kesejukannya yang dapat meredakan sebarang kerengsaan atau ketidakselesaan disebabkan tulang tersebut.
10. Berkumur air garam suam
Tip ini amat berguna jika tulang ikan yang tersekat berada pada bahagian atas tekak. Gerakan berkumur boleh membantu mengecut dan mengendurkan otot esofagus, supaya tulang boleh terkeluar dengan sendiri.
Air garam pula boleh membantu meredakan sebarang kerengsaan atau keradangan yang terjadi.
Campurkan 1 sudu teh garam bersama secawan air suam dan kacau sehingga larut sepenuhnya. Berkumur selama 30 saat dan ludahkan airnya. Ulang kaedah ini sehingga anda berasa lega.
11. Tunggu ia turun dengan sendiri
Dalam kebanyakan kes, ketidakselesaan yang dirasai mungkin bukan berpunca daripada tercekik tulang ikan. Ini kerana semasa tulang tersekat pada tekak, ia mungkin telah menyebabkan kesan keradangan dan kerengsaan.
Kesan tersebut mungkin masih dirasai walaupun tulang telah berjaya dikeluarkan daripada tekak. Jadi anda mungkin boleh menunggu beberapa jam untuk menentukan sama ada tulang masih tersekat atau ia disebabkan kesan kerosakan tisu ringan.
Amat penting untuk mengelakkan daripada mengorek tekak dengan sebarang jenis peralatan rumah atau jari untuk mengeluarkan tulang – terutamanya jika ia tidak boleh dilihat.
Luka kecil pada tekak atau dinding esofagus boleh menyebabkan lebih banyak ketidakselesaan dan meningkatkan risiko jangkitan.
Pemeriksaan doktor jika tercekik tulang ikan
Biasanya masalah tulang yang tersekat ini boleh dirawat di rumah dengan menggunakan teknik di atas. Tetapi anda perlu mendapatkan rawatan segera jika tip tersebut tidak berkesan atau anda mengalami:
Kesukaran untuk makan atau minum
Secara amnya, doktor boleh membantu mengeluarkan tulang yang tersekat menggunakan alat pinset khas. Tetapi dalam kebanyakan kes, pembedahan kecil mungkin perlu dilakukan.
Pengambilan ikan dalam pemakanan harian seseorang boleh meningkatkan risiko untuk tercekik tulang ikan.
Berita baiknya, terdapat banyak kaedah yang boleh dicuba di rumah untuk menghilangkan tulang ikan. Dalam sesetengah kes, tulang boleh tercabut dengan sendirinya selepas beberapa tempoh masa.
Walau bagaimanapun jika gejala bertambah buruk, anda disarankan untuk berunding dengan doktor.
Jadi, apakah cara anda untuk mengatasi masalah tersekat tulang ini? Ayuh kongsikan bersama kami!
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Sabah M Al-Shukry (2003). A swallowed fishbone penetrating the oesophagus into the sternomastoid muscle. https://www.ncbi.nlm.nih.gov/pmc/articles/PMC3174727/, Accessed on June 12, 2022
Girish Bathla, Lynette LS Teo, and Sunita Dhanda (2011). Pictorial essay: Complications of a swallowed fish bone.  https://www.thieme-connect.de/products/ejournals/abstract/10.4103/0971-3026.76061, Accessed on June 12, 2022
Health Alert: The Risks of Choking (August, 2014). https://www.dhs.state.il.us/page.aspx?item=73374, Accessed on June 12, 2022
Jin Pyeong Kim, Oh Jin Kwon, Hyun Seok Shim, Rock Bum Kim, Jin Hyun Kim, and Seung Hoon Woo (2015). Analysis of Clinical Feature and Management of Fish Bone Ingestion of Upper Gastrointestinal Tract. https://www.e-ceo.org/journal/view.php?doi=10.3342/ceo.2015.8.3.261, Accessed on June 12, 2022
What To Do If You Swallow A Fishbone. https://healthcare.utah.edu/healthfeed/postings/2019/08/fishbone.php, Accessed on June 12, 2022
AWAS! Ini 7 Punca Dagu Bengkak, Salah Satunya Sebab Jangkitan Kelamin
Bahaya Dehidrasi, Ini Tanda-Tanda Dan Risiko Kurang Air Dalam Badan
Ditulis oleh Asyikin Md Isa Disemak pada 18 minit lalu
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.